Folketinget har besluttet at sælge statens isbrydere "Danbjørn", "Isbjørn" og "Thorbjørn". Begrundelsen er bl.a., at der ikke har været isvinter siden 1996 og at moderne skibe selv i høj grad kan klare sig gennem isen i de danske farvande. Nordjyllands Kystmuseum markerer afslutningen på dette kapitel i dansk søfartshistorie med en udstilling på Bangsbo Museum i Frederikshavn. Her kan man få et tilbageblik på statsisbrydernes aktiviteter siden 1938, hvor Statens Istjeneste blev etableret. Udstillingen om statsisbryderne indgår i det nordiske MARIFUS-projekt, hvor museer i Danmark og Sverige med EU-tilskud fra KASK-midlerne skal udvikle de maritime kulturmiljøer i Limfjorden, langs Vendsyssels østkyst og i Vestsverige.

Opsummering:
De statslige isbrydere i Frederikshavn får nu en farveludstilling på Bangsbo Museum. Her vil man kunne se, hvordan isbryderne har arbejdet siden 1938.